
7 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής με αμοιβή εργασίας, των 
υπαλλήλων της Κεντρικής Υπηρεσίας του Υπουρ¬ 
γείου Εσωτερικών, Δημόσιας Διοίκησης και Αποκέ¬ 
ντρωσης, για το β'εξάμηνο του 2004. 1 

Είσπραξη εσόδων Ν.Π.Δ.Δ. από τις Δημόσιες Οικονο¬ 
μικές Υπηρεσίες (Δ.Ο.Υ.). 2 

Στελέχωση Θέσεων Προσωπικού στο Γερμανο-Ολ- 

λανδικό Στρατηγείο. 3 

Συμπληρωματικά μέτρα εφαρμογής του Καν. (ΕΚ) 

1673/2004 των Ε.Κ. για τον καθορισμό των εμπορι¬ 
κών προδιαγραφών για τα ακτινίδια. 4 

Έλεγχος ωχρατοξίνης Α (ΟΤΑ) στις σταφίδες. 5 

Καθιέρωση υπερωριακής απασχόλησης σε υπαλλή¬ 
λους του Δήμου Καβάλας για το διάστημα από 1 

Οκτωβρίου έως και 31 Δεκεμβρίου 2004. 6 

Καθιέρωση υπερωριακής απασχόλησης απογευματι¬ 
νής, νυκτερινής και εξαιρέσιμων ημερών μονίμου 

προσωπικού του Δήμου για το έτος 2004. 7 

Καθιέρωση υπερωριακής, νυκτερινής και εξαιρέσιμων 
ημερών εργασίας στο μόνιμο προσωπικό του Νομι¬ 
κού Προσώπου με την επωνυμία : ΔΗΜΟΤΙΚΟ 

ΑΘΛΗΤΙΚΟ ΚΕΝΤΡΟ ΚΙΛΚΙΣ για το έτος 2004 . 8 

Συγκρότηση των Κλιμακίωντου Ελεγκτικού Συνεδρίου 
για το δικαστικό έτος 2004-2005. 9 


ΑΠΟΦΑΣΕΙ Σ 

Αριθ. 50259 (1) 

Καθιέρωση υπερωριακής με αμοιβή εργασίας, των υπαλ- 
λήλωντης Κεντρικής Υπηρεσίαςτου Υπουργείου Εσω¬ 
τερικών, Δημόσιας Διοίκησης και Αποκέντρωσης, για 
το β' εξάμηνο του 2004. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α. μονίμων στελεχών των Ενό¬ 


πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και άλ¬ 
λες συναφείς διατάξεις». 

2. Την υπ’ αριθμ. 2/72757/0022/31.12.2003 εγκύκλιο του 
Γενικού Λογιστηρίου του Κράτους. 

3. Το γεγονός ότι υπάρχει ανάγκη απασχόλησης πέραν 
του κανονικού ωραρίου για τους υπαλλήλους της Κεντρι¬ 
κής Υπηρεσίας του Υπουργείου Εσωτερικών, Δημόσιας 
Διοίκησης & Αποκέντρωσης, για την αντιμετώπιση των 
παρακάτω εργασιών: 

• Σύνταξη νέου Κώδικα Ελληνικής Ιθαγένειας. 

• Απογραφή ομογενών από χώρες της τέως Σοβιετικής 
Ένωσης 

• Σύσταση τμήματος Α.Μ.Ε.Α. στη Δ/νση Τεχνικών Υπη¬ 
ρεσιών του Υπουργείου σύμφωνα με το Ν. 3230/2004 

• Έκδοση Προεδρικών Διαταγμάτων για την καθιέρω¬ 
ση δημοσίων εορτών τοπικής σημασίας 

• Τροποποίηση υφιστάμενου νομικού πλαισίου και 
απλούστευση διαδικασιών αναφορικά με την έκδοση 
αδειών διαμονής 

• Έκδοση Προεδρικών Διαταγμάτων ίδρυσης Συνορια¬ 
κών Σταθμών 

• Εξέταση περίπου 18.000 αιτήσεων αλλοδαπών για 
άδειες διαμονής για ανθρωπιστικούς λόγους 

• Έκδοση όλων των εκκρεμών αδειών αλλοδαπών 

• Επικαιροποίηση Προεδρικών Διαταγμάτων για τους 
Οργανισμούς των Περιφερειών 

• Σύνταξη νέου Δημοτικού και Κοινοτικού Κώδικα (κατ’ 
εξουσιοδότηση του άρθρου 9 του Ν. 3146/2003). 

• Σύνταξη νέου υπαλληλικού κώδικα των ΟΤΑ α' βαθ¬ 
μού 

• Εργασίες που προκύπτουν από την εφαρμογή των 
διατάξεων του Ν. 3260/2004 

• Σύσταση Επιτροπής για την επεξεργασία επιχειρη¬ 
σιακών σχεδίωντου ΥΠΕΣΔΔΑκαιτων Περιφερειών για τη 
μερική απασχόληση 

• Υποβολή αιτιολογημένης πρότασης, για το χαρακτη¬ 
ρισμό των πόλεων και των χωριών εκείνων, που έχουν 
υποστεί μεγάλες καταστροφές σε ανθρώπινες ζωές και 
σε υλικές ζημιές, κατά την αντίσταση εναντίον των δυνά¬ 
μεων κατοχής 1941 -1944, ως μαρτυρικών πόλεων και χω¬ 
ριών 

• Επίσπευση υλοποίησης του ολοκληρωμένου Προ¬ 
γράμματος Δράσης για την Κοινωνική Ένταξη των Ελλή- 

νων Τσιγγάνων (εξέταση περίπου 12.000 αιτήσεων δανεί¬ 
ων, έκδοση αποφάσεων, κ.λπ.) 

• Σύσταση στις Περιφέρειες Γραφείου Νομικής Υπο¬ 
στήριξης 

• Αξιολόγηση μελετών που έχουν υποβληθεί από τους 
Δήμους στο Πρόγραμμα «Διαμόρφωση αυλών σχολικών 
κτιρίων» 

• Επιτάχυνση διαδικασιών ελέγχου και προώθησης 
στην ΥΔΕ τιμολογίων που εκκρεμούν για εξόφληση 

• Εκτέλεση διαδικαστικών ενεργειών για την εγγραφή 
μέσω ΥΔΕ και ΓΛΚ των απαιτούμενων προβλέψεων θέσε¬ 
ων και πιστώσεων στον προϋπολογισμό του ΥΠΕΣΔΔΑ, 
για την ολοκλήρωση διορισμών υπαλλήλων διαφόρων ει¬ 
δικοτήτων, καθώς και μετατάξεων από φορείς του Δημο¬ 
σίου και ΟΤΑ στις Ν.Α 

• Παρακολούθηση και εκτέλεση του προϋπολογισμού 
του Υπουργείου μας 

4. Το γεγονός ότι από την απόφαση αυτή προκαλείται 
δαπάνη εξακοσίων ογδόντα χιλιάδων (680.000,00) Ευρώ, 
περίπου σε βάρος του Κρατικού Προϋπολογισμού του οι¬ 
κονομικού έτους 2004, η οποία θα αντιμετωπισθεί από τις 
εγγεγραμμένες πιστώσεις στον ΚΑΕ 0511 του Ειδικού Φο¬ 
ρέα 07-110. 

5. Το γεγονός ότι από την κατωτέρω απόφαση δεν επι¬ 
βαρύνεται ο Προϋπολογισμός Δημοσίων Επενδύσεων, 
αποφασίζουμε: 

Καθιερώνουμε υπερωριακή με αμοιβή εργασία, μέχρι 
εξήντα (60) ώρες το μήνα ανά υπάλληλο, για το β' εξάμη¬ 
νο του 2004, γιατετρακόσιους δέκα (410) μονίμους υπάλ¬ 
ληλους της Κεντρικής Υπηρεσίας. 

Η κατανομή των ανωτέρω ωρών στους υπαλλήλους θα 
γίνει με απόφαση της Δ/νσης Διοίκησης του ΥΠΕΣΔΔΑ 
στην οποία θα περιγράφεται και το συγκεκριμένο αντικεί¬ 
μενο των εργασιών που θα εκτελεσθούν. 

Η Δ/νση Διοίκησης είναι επίσης υπεύθυνη για τον έλεγ¬ 
χο πραγματοποίησης υπερωριακής απασχόλησης, κα¬ 
θώς και για την βεβαίωση της εκτέλεσης των αντίστοιχων 
εργασιών. Η βεβαίωση αυτή αποτελεί προϋπόθεση για 
την καταβολή της υπερωριακής αποζημίωσης. 

Στην ανωτέρω υπερωριακή εργασία, η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και αποσπασμένοι στην Κεντρική Υπηρεσία του 
Υπουργείου υπάλληλοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2004 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. 1063579/4836/0016 (2) 

Είσπραξη εσόδων Ν.Π.Δ.Δ. από τις Δημόσιες Οικονομι¬ 
κές Υπηρεσίες (Δ.Ο.Υ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 106 Ν. 
2362/95 (ΦΕΚ 247 Α’) "Περί λογιστικού ελέγχου των δα¬ 
πανών του Κράτους και άλλες διατάξεις". 

2. Τις διατάξεις του Ν.Δ. 356/74 "Περί Κώδικα είσπρα¬ 
ξης Δημοσίων εσόδων (ΚΕΔΕ)". 


3. Την 2024387/2870/0022/5.4.1990 απόφαση του 
Υπουργού Οικονομικών η οποία κυρώθηκε με την παρ. 9 
του άρθρου 24 του Ν. 1884/90 (ΦΕΚ81Α/90). 

4. Την υπ’ αριθμ. πρωτ. 14650/Δ10Ε 85 (ΦΕΚ 519/Τ.Β./ 
17.3.2004) απόφαση του Πρωθυπουργού και του Υπουρ¬ 
γού Οικονομίας και Οικονομικών με την οποία εκχωρείται 
αρμοδιότητα στον Υφυπουργό Οικονομίας και Οικονομι¬ 
κών 

5. Τα έγγραφα α) 622/30.7.2004 α)της Δημοτικής Επι¬ 
χείρησης Ύδρευσης-Αποχέτευσης (ΔΕΥΑΟ) Ορεστιάδας 
β) 60546/8.9.04 του Υπουργείου Αγροτικής Ανάπτυξης 
και Τροφίμων Γ εν. Δ/νση Οικον. Υποστήριξης και Επιθεώ¬ 
ρησης Δ/νση Οικονομική Τμ. Α’ γ) Δημοτικό Λιμενικό Τα¬ 
μείο Νότιας Δωδεκανήσου Ν.Π.Δ.Δ. Εμπορικό Λιμάνι 85 
100 Ρόδος 

6. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδων α) της Δημοτικής Επιχείρησης 
Ύδρευσης- Αποχέτευσης (ΔΕΥΑΟ) 

Ορεστιάδας β) του Ειδικού έντοκου Λογ/σμός προ¬ 
γραμμάτων του Υπουργείου Αγροτικής Ανάπτυξης και 
Τροφίμων γ) του Δημοτικού Λιμενικού Ταμείου Νότιας 
Δωδεκανήσου Ν.Π.Δ.Δ. Εμπορικό Λιμάνι 85 100 Ρόδος 

2. Από το ποσό που εισπράττεται υπέρ των ανωτέρω πα- 
ρακρατείται ποσοστό 10% ως δαπάνη βεβαίωσης και εί¬ 
σπραξης. 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 
μίωσης όπως και αποδιδόμενες τοκοχρεολυτικές δόσεις 
για απόσβεση δανείων μισθωτών, δεν λαμβάνονται υπό¬ 
ψη στο ποσοστό συμμετοχής. 

3. Τα ποσά που παρακρατούνται κατατίθενται σε ειδικό 
λογαριασμό που τηρείται στην Τράπεζα της Ελλάδος με 
την ονομασία "Δικαιώματα βεβαίωσης και είσπραξης εσό¬ 
δων υπέρ τρίτων". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. Φ.059/172533/Σ.7152 (3) 

Στελέχωση Θέσεων Προσωπικού στο Γερμανο-Ολλανδι- 
κό Στρατηγείο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ - 
ΕΘΝΙΚΗΣ ΑΜΥΝΑΣ 

2. Έχοντες υπόψη: 

α. Τις διατάξεις του Ν. 2292/95, άρθρο 5 παρ. 19 (ΦΕΚ 
35/15.2.1995/Τ.Α.) Περί Οργάνωσης και Λειτουργίας του 
Υπουργείου Εθνικής Άμυνας, Διοίκηση και Έλεγχος των 
Ε.Δ., κ.ά. διατάξεις". 

β. Τις διατάξεις του Ν. 1558/85, άρθρο 29Α, όπως προ¬ 
στέθηκε με το άρθρο 27 του Ν. 2081/92 (ΦΕΚ Α' 154) και 
τροποποιήθηκε με το άρθρο 1 παρ. 2α του Ν. 2469/97 
(ΦΕΚ Α' 38). 

γ. Το ΠΔ 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας & Οικονομικών"(ΦΕΚ Α' 57). 

δ. Την Α.Π. 14650/ΔΙΟΕ85/17.3.2004 απόφαση του 
Πρωθυπουργού & Υπουργού Οικονομικών "Καθορισμός 
αρμοδιοτήτων των Υφυπουργών Οικονομίας & Οικονομι¬ 
κών" (ΦΕΚ Β/519/17.3.2004). 

ε. Την υπ’αριθμ. 38 γνωμάτευση του ΣΑΓΕ κατά τη 1 συ¬ 
νεδρίαση που πραγματοποιήθηκε τη 18η Ιουν. 2003), 
αποφασίζουμε: 

Άρθρο 1 

Τη στελέχωση τεσσάρων (4) θέσεων από στρατιωτικό 
προσωπικό του ΓΕΣ, στο Γερμανο-Ολλανδικό Στρατηγείο 
ΗΟ ΝΩΠΩ-ΘΕ/ΝΕ, ως ακολούθως: 
α. ϋθρ. ΟΜβυθΟ/ΟΙθ5θ-Βθ3Γ Ορε/003, βαθμού Ανχη 
β. 84 31 ΟίίΓ/Ορ5-Ρΐ3Π5/0Ο4, βαθμού Ανχη 
γ. ΡΙαπε&ΡοΙίογ ΟίίίοΘΓ/Οιτιά θΓρ/008, βαθμού Τχη 
δ. ΝΟΟ ΑεείεΙαπΙ Α3ΙΒ/Α3ΙΒ/Ω02, βαθμού Αλχία 

Άρθρο 2 

1. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού (Π/Υ) 
ύψους 205.000 ΕΥΡΩ για το έτος 2004,309.000 ΕΥΡΩ για 
το 2005, 309.000 ΕΥΡΩ για το 2006, 391.500 ΕΥΡΩ για το 
2007 και 309.000 ΕΥΡΩ για τα έτη 2008 και 2009. 

2. Η ανωτέρω δαπάνη για το οικονομικό έτος 2004 θα 
αντιμετωπισθεί από τις πιστώσεις των ΚΑΕ 4511 και 0714 
του Π/Υ εξόδων του ΥΠ ΕΘΑ (ΕΦ 11 -200) ενώ για τα επό¬ 
μενα έτη, η δαπάνη θα καλύπτεται από τις πιστώσεις που 
θα εγγράφονται στους ΚΑΕ 0484 και 0714 του Π/Υ του 
ΓΕΣ, για το σκοπό αυτό. 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από δημοσιεύσεως. 

Αθήνα, 14 Σεπτεμβρίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΠΕΤΡΟΣ ΜΟΛΥΒΙΑΤΗΣ 

ΕΘΝΙΚΗΣ ΑΜΥΝΑΣ 

ΣΠΗΛΙΟΣ Π. ΣΠΗΛΙΟΤΟΠΟΥΛΟΣ 
-♦- 

Αριθ. οικ. 286009 (4) 

Συμπληρωματικά μέτρα εφαρμογής του Καν. (ΕΚ) 
1673/2004 των Ε.Κ. για τον καθορισμό των εμπορικών 
προδιαγραφών για τα ακτινίδια. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του νόμου 2538/97 (ΦΕΚ 242/Α/01.12.1997) "Περί 
τροποποίησης της κείμενης νομοθεσίας για τα γεωργικά 
και κτηνιατρικά φάρμακα, ρύθμιση χρεών συνεταιριστι¬ 
κών οργανώσεων και άλλες διατάξεις". 

β) Του νόμου 4035/60 (ΦΕΚ 15/Α/15.12.60) "Περί μέ¬ 
τρων επέκτασης και βελτίωσης των δενδροκηπευτικών 
καλλιεργειών και άλλων διατάξεων". 

γ) Του Νομοθετικού Διατάγματος 3999/59 (ΦΕΚ 
230/Α/29.10.59) "Περί ελέγχου του εξαγωγικού εμπορίου 
και άλλων τινών διατάξεων" 

δ) Του άρθρου 29 Ατού Ν. 1558/1986 "Κυβέρνηση και 
κυβερνητικά όργανα" (Α 134) όπως αυτό τροποποιήθηκε 


με το άρθρο 27 του ν. 2081/1992 και το άρθρο 1 παρ. 2α 
του Ν. 2469/1997 (Α154). 

ε) Του Π.Δ. 402/1998 "Οργανισμόςτου Υπουργείου Γε¬ 
ωργίας όπως στη συνέχεια τροποποιήθηκε και ισχύει" 

2. Τον Καν. (ΕΚ) 1673/2004 της Επιτροπής (Ε 
300/25.9.2004) για τον καθορισμό των εμπορικών προ¬ 
διαγραφών για τα ακτινίδια 

3. Τον Καν. (ΕΚ) 1148/2001 της Επιτροπής (Ε 156/2001) 
σχετικά με τους ελέγχους τήρησης προδιαγραφών εμπο¬ 
ρίας που εφαρμόζονται στον τομέα των νωπών οπωροκη- 
πευτικών όπως τροποποιήθηκε με τον Καν. (ΕΚ) 
2379/2001 (Ε 321/15) τον Καν. (ΕΚ) 2540/2001 (Ε 341/79) 
και τον Καν. (ΕΚ) 408/2003 (Ε62/8). 

4. Το μεαριθμ. Π.Δ. 202/23.09.2004 (176 Α') "Διορισμός 
Υπουργού Αγροτικής Ανάπτυξης και Τροφίμων". 

5. Την ανάγκη προστασίας των φυτών, του περιβάλλο¬ 
ντος και της υγείας των καταναλωτών. 

6. Το γεγονός ότι από την εφαρμογή της παρούσης 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Καθορίζουμε τα αναγκαία συμπληρωματικά μέτρα 
εκτελέσεως του Καν. (ΕΚ) 1673/2004 που αφορούν τον 
καθορισμό των εμπορικών προδιαγραφών ως εξής: 

1. Ορίζουμε ως ημερομηνία έναρξης της συγκομιδής 
καιτης συσκευασίας γιατην εμπορική περίοδο 2004-2005 
την 15.10.2004. 

Ο παραγωγός υποχρεούται όπως προβαίνει σε συγκο¬ 
μιδή ακτινιδίων μετά την παραπάνω ημερομηνία, υπό την 
προϋπόθεση ότι τα ακτινίδια έχουν φτάσει στο προβλε- 
πόμενο στάδιο ωρίμανσης (τουλάχιστον 6,2ο Βπχ ή 15% 
μέσης περιεκτικότητας σε ξηρά ουσία). 

Προς τούτο ο παραγωγός θα πρέπει να ζητάει τη συν¬ 
δρομή της Δ/νσης Γεωργίας - Αγροτικής Ανάπτυξης, προ- 
κειμένου να διαπιστωθεί η ως άνω προϋπόθεση. 

2. Ο συσκευαστής υποχρεούται όπως γνωρίσει εγκαί¬ 
ρως στη Δ/νση Γ εωργίας - Αγροτικής Ανάπτυξης στην πε¬ 
ριοχή της οποίας πραγματοποιείται η συσκευασία, τον 
χρόνο έναρξής της, προκειμένου να διαπιστωθεί η τήρη¬ 
ση των όρων που αναφέρονται στον Καν. (ΕΚ) 1673/2004 
και ειδικότερα τα αναφερόμενα στο παράρτημα Παράγρ. 
II. Β. Επίσης ο συσκευαστής υποχρεούται όπως γνωρίσει 
στη Δ/νση Γ εωργίας - Αγροτικής Ανάπτυξης της περιοχής 
στην οποία πραγματοποιείται η συσκευασία, τους χώ¬ 
ρους αποθήκευσης και την ενδεχόμενη αποστολή που 
προηγείται των σταδίων εμπορίας, προκειμένου να διαπι¬ 
στωθεί η τήρηση των όρωντου ως άνω κανονισμού. Η ως 
άνω γνωστοποίηση κοινοποιείται από τη Δ/νση Γεωργίας 
- Αγροτικής Ανάπτυξης στα Περιφερειακά Κέντρα ΠΦ & 
ΠΕ στη ζώνη ευθύνης των οποίων πραγματοποιείται η συ¬ 
σκευασία και η επακόλουθη αποστολή προκειμένου μετά 
από διενέργεια των σχετικών ελέγχων να διαπιστώνεται η 
τήρηση των όρωντου Κανονισμού. 

3. Παρτίδες ακτινιδίων μεταξύ 6,2ο Βπχ και 9,5ο Βπχ που 
θα βρίσκονται σε όλα τα στάδια εμπορίας που έπονταιτου 
σταδίου της αποστολής από τον συσκευαστή και έχουν 
προορισμό την κατανάλωση, από οπουδήποτε κι αν προ¬ 
έρχονται θα θεωρούνται ακατάλληλα και θα αποσύρονται 
από την αγορά με ευθύνη του κατόχου τους και θα απο¬ 
θηκεύονται μέχρι ανακτήσεως των 9,5ο Βπχ, οι δε υπεύ¬ 
θυνοι θα παραπέμπονται στις αρμόδιες επιτροπές επιβο¬ 
λής κυρώσεων. 

Παρτίδες ακτινιδίων που θα ευρεθούν σε συσκευαστή¬ 
ρια και αποθηκευτικούς χώρους, καθώς και στα επόμενα 

στάδια εμπορίας με μικρότερους από 6,2ο Βιίχ, θα κατα- 
στρέφονται με ευθύνη του κατέχοντος φορέα ή θα δια¬ 
σφαλίζεται η μη διάθεσή τους για νωπή κατανάλωση και 
στους υπευθύνους θα επιβάλλονται οι προβλεπόμενες 
από την νομοθεσία κυρώσεις. 

4. Τα ακτινίδια στο στάδιο της εισαγωγής ή εξαγωγής 
θαπρέπεινα έχουν πάνω από 6,2ο Βτίχ ή τουλάχιστον 15% 
μέση περιεκτικότητα σε ξηρά ουσία. 

Τα εισαγόμενα ακτινίδια δεν μπορούν να τεθούν σε 
εμπορία σε όλα τα στάδιά της πριν αποκτήσουν τουλάχι¬ 
στον 9,5ο Βιίχ. Προς τούτο με μέριμνα και με ευθύνη των 
εισαγωγέων παραμένουν στις αποθήκες τους τις οποίες 
υποχρεούνται να γνωστοποιήσουν στις αρμόδιες Δ/νσεις 
Γεωργίας-Αγροτικής Ανάπτυξης και στα αρμόδια Περι¬ 
φερειακά Κέντρα. 

5. Σε περίπτωση που διαπιστώνεται οποιαδήποτε παρά¬ 
βαση της ισχύουσας Κοινοτικής και Εθνικής νομοθεσίας 
οι υπεύθυνοι θα παραπέμπονται στην Επιτροπή Επιβολής 
Κυρώσεων σύμφωνα με την 313312/25.01.1994 Διυπουρ¬ 
γική Απόφαση όπως ισχύει και την ΚΥΑ 257543/31.7.2003 
(ΦΕΚ 1122/Β/8.8.2003). Η ευθύνη τήρησης των προδια¬ 
γραφών εμπορίας, τυποποίησης και συσκευασίας των 
ακτινιδίων βαρύνει τον διαθέτοντα ή τον πωλούντα το 
προϊόν κατά τον χρόνο ελέγχου. 

Η απόφαση να δημοσιευθεί στην εφημερίδα της Κυβερ- 
νήσεως. 

Αθήνα, 30 Σεπτεμβρίου 2004 

ΟΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. οικ. 300945 (5) 

Έλεγχος ωχρατοξίνης Α (ΟΤΑ) στις σταφίδες. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22, παράγραφος 3 του Ν. 992/1979 "Πε¬ 
ρί οργανώσεως των διοικητικών υπηρεσιών για την εφαρ¬ 
μογή της Συνθήκης της Προσχώρησης της Ελλάδας στις 
Ευρωπαϊκές Κοινότητες και ρύθμισης συναφών θεσμικών 
και οργανωτικών θεμάτων" (ΦΕΚ 280/Α/1979) 

β) Του άρθρου 1, παράγραφοι 1, 2 και 3 του Ν. 
1338/1983 "Εφαρμογή του Κοινοτικού Δικαίου" (ΦΕΚ 
34/Α/1983) όπως τροποποιήθηκε με το άρθρο 6 του Ν. 
1440/1984 "Συμμετοχή της Ελλάδας στο κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων στο κεφάλαιο της Ευρωπαϊκής Κοινό¬ 
τητας Άνθρακος και Χάλυβος και του Οργανισμού Εφο¬ 
διασμού ΕΕΙΠΑΤΟΜ" (ΦΕΚ70/Α/1984) καιτο άρθρο 65του 
Ν. 1892/1990 "Για τον εκσυγχρονισμό και την ανάπτυξη 
και άλλες διατάξεις" (ΦΕΚ 101/Α/1990) 

γ) Του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (ΦΕΚ 137/Α/1985) όπως αυτό τρο¬ 
ποποιήθηκε με το άρθρο 27 του Ν. 2081/1992 (154/Α) και 
το άρθρο 1, παράγραφος 2ατου Ν. 2469/1997 (38/Α) "Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις" 

δ) Του Π.Δ. 402/1988 "Οργανισμός του Υπουργείου Γε¬ 
ωργίας" όπως στη συνέχεια τροποποιήθηκε και ισχύει 


ε) Του Π.Δ. 202/23.09.2003 (ΦΕΚ 176/Α/23.9.2004) "Διο¬ 
ρισμός Υπουργού Αγροτικής Ανάπτυξης & Τροφίμων" 
στ) Του Ν. 2362/1995 "Περί Δημοσίου Λογιστικού Ελέγ¬ 
χου Δαπανών του Κράτους και άλλες διατάξεις" (ΦΕΚ 
247/Α/1995) 

ζ) Τον Π.Δ. 653/8.10.1975 (ΦΕΚ 216/Α/8.10.75) "Περίτυ- 
ποποιήσεως και ποιοτικού ελέγχου της προς εξαγωγή 
προοριζομένης Κορινθιακής σταφίδας" 
η) Τον Π.Δ. 896/7.12.1978 (ΦΕΚ214/Α/7.12.78) "Περίτυ- 
ποποιήσεως και ποιοτικού ελέγχου της προς εξαγωγή 
προοριζομένης σταφίδας σουλτανίνας" 
θ) Τον Π.Δ. 1357/29.12.1981 (ΦΕΚ 338/Α/29.12.1981) 
"Επιβολή τυποποιήσεως και ποιοτικού ελέγχου επίτωνεις 
το εσωτερικόν διακινουμένων σταφίδων κορινθιακής και 
σουλτανίνας" 

ι) Τον Ν. 553/1977 (ΦΕΚ 73/Α/12.3.1977) "Περί μέτρων 
προστασίας και ενισχύσεως της εξαγωγής της Κορινθια¬ 
κής σταφίδας και ρυθμίσεως συναφών θεμάτων" 

2. Τον Κανονισμό (ΕΚ) 1621/1999 της επιτροπής "για τη 
θέσπιση των λεπτομερειών εφαρμογής του Κανονισμού 
(ΕΚ) 2201/96 του Συμβουλίου όσον αφορά την ενίσχυση 
για την καλλιέργεια σταφυλιών που προορίζονται για την 
παραγωγή ορισμένων ποικιλιών σταφίδων" 

3. Τον Κανονισμό (ΕΚ) 466/2001 της Επιτροπής όπως 
ισχύει με τον οποίο καθορίζονται οι μέγιστες τιμές ανοχής 
για ορισμένες προσμίξεις στα τρόφιμα και ειδικότερα στο 
άρθρο 4 που αφορά την ΟΤΑ 

4. Την εισήγηση της υπηρεσίας 

5. Την ανάγκη προστασίας των φυτών, του περιβάλλο¬ 
ντος και της υγείας των καταναλωτών 

6. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Καθορίζουμε τα αναγκαία συμπληρωματικά μέτρα 
εκτέλεσης του Κανονισμού (ΕΚ) 466/2001 όπως ισχύει 
(177 της 16.3.2001) που αφορούν τον τρόπο και τη διαδι¬ 
κασία του επίσημου ελέγχου της Ωχρατοξίνης Α σε παρ¬ 
τίδες σταφίδων, ως εξής: 

1. Δειγματοληψία: 

α) Σταφίδες Εγχώριας Παραγωγής: Οι ελεγκτικές υπη¬ 
ρεσίες πραγματοποιούν δειγματοληψίες στο 10% τουλά¬ 
χιστον των παρτίδων των συσκευασμένων σταφίδων που 
πρόκειται να τεθούν σε εμπορία. Το ποσοστό αυτό μπορεί 
να αυξηθεί κατά εμπορικό φορέα ή γεωγραφική περιοχή, 
ανάλογα με το μέγεθος του προβλήματος, το ποσοστό 
μόλυνσης των παρτίδων και τις επικρατούσες κλιματολο- 
γικές συνθήκες, με την έκδοση σχετικής απόφασης μετά 
από εισήγηση της αρμόδιας Δ/νσης του Υπουργείου 
Αγροτικής Ανάπτυξης και Τ ροφίμων. 

β) Εισαγόμενες σταφίδες από Τρίτες Χώρες: Από Τρί¬ 
τες Χώρες ελέγχεται το 20% των παρτίδων τουλάχιστον 
από τις αρμόδιες Υπηρεσίες του Υπουργείου Αγροτικής 
Ανάπτυξης και Τ ροφίμων. Δειγματοληψίες σε περίπτωση 
επανεξαγωγής ή αποστολής σταφίδων στα άλλα Κράτη- 
Μέλη οι οποίες εισήχθησαν από Τρίτες Χώρες και επε- 
ξεργάσθηκαν γίνεται σε ποσοστό 10% των παρτίδων του¬ 
λάχιστον, με δυνατότητα και στις δύο περιπτώσεις (εισα¬ 
γωγής, επανεξαγωγής-αποστολής) αύξησης του 
ποσοστού αυτού αναλόγωςτου μεγέθουςτωντυχόνπρο¬ 
βλημάτων, με έκδοση σχετικής απόφασης μετά από εισή¬ 
γηση της αρμόδιας Δ/νσης του Υπουργείου Αγροτικής 
Ανάπτυξης και Τροφίμων. 

γ) Κατά τη διενέργεια δειγματοληψίας συντάσσεται 

πρωτόκολλο δειγματοληψίας το οποίο συνυπογράφεται 
από το διενεργήσαντα τη δειγματοληψία και τον εκπρό¬ 
σωπο της μεταποιητικής εταιρίας και στο οποίο αναγρά¬ 
φονται μεταξύ άλλων τα εξής: "Η μεταποιητική εταιρεία 
θα γνωστοποιήσει τα αποτελέσματα των εργαστηριακών 
αναλύσεων στην αρμόδια Δ/νση Γεωργίας - Αγροτικής 
Ανάπτυξης και στη Δ/νση Μεταποίησης - Τυποποίησης και 
Ποιοτικού Ελέγχου Προϊόντων Φυτικής Προέλευσης 
εντός 24 ωρών από τη λήψη των αποτελεσμάτων * 1 2 3 4 5 * * * * * 11 . 

2. Διενέργεια εργαστηριακών αναλύσεων: 

Τα δείγματα αποστέλλονται σε αρμόδια εργαστήρια 
(επίσημα κρατικά εργαστήρια ή ιδιωτικά διαπιστευμένα 
ως προς τη συγκεκριμένη ανάλυση) για τη διενέργεια των 
εργαστηριακών αναλύσεων. Η δαπάνη αποστολής και 
διενέργειας των εργαστηριακών αναλύσεων των δειγμά¬ 
των βαρύνει τον ενδιαφερόμενο. 

3. Ακατάλληλες για ανθρώπινη κατανάλωση παρτίδες 
εγχώριας παραγωγής: 

α) Η παρτίδα δεσμεύεται μέχρις ότου ο κάτοχος απο¬ 
φασίσει για την περαιτέρω χρήση και όπου αυτή επιτρέ¬ 
πεται εντός ευλόγου χρονικού διαστήματος. Προς τούτο 
ειδοποιείται εγγράφως και λεπτομερώς ο αρμόδιος επί¬ 
σημος φορέας. 

β) Σε όλες τις άλλες περιπτώσεις το προϊόν οδηγείται 
υποχρεωτικά σε υγειονομική ταφή με δαπάνες του κατό¬ 
χου και με σύνταξη σχετικού πρωτοκόλλου καταστροφής 
και με την παρουσία της αρμόδιας περιφερειακής υπηρε¬ 
σίας. 

4. Ακατάλληλες για ανθρώπινη κατανάλωση παρτίδες 
προέλευσης Τρίτων Χωρών 

Δεν επιτρέπεται η εισαγωγή παρτίδων που δεν πληρούν 
τους όρους του ΚΑΝ (ΕΚ) 466/2001, όπως ισχύει. 

5. Από της ισχύος της παρούσης καταργείται η με 
αριθμ. 313704/11.12.2002 εγκύκλιος της Δ/νσης Μετα¬ 
ποίησης Τυποποίησης και Ποιοτικού Ελέγχου Προϊόντων 
Φυτικής Προέλευσηςτου Υπουργείου Αγροτικής Ανάπτυ¬ 
ξης και Τροφίμων. 

6. Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 1 Οκτωβρίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 12070 (6) 

Καθιέρωση υπερωριακής απασχόλησης σε υπαλλήλους 
του Δήμου Καβάλας για το διάστημα από 1 Οκτωβρίου 
έως και 31 Δεκεμβρίου 2004. 

Ο ΔΗΜΑΡΧΟΣ ΚΑΒΑΛΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 περί 
υπερωριακής εποχιακής ή έκτακτης υπερωριακής εργα¬ 
σίας. 

2. Τις διατάξεις του άρθρου 12παρ. 10 του Ν. 2503/97 
περί καθιέρωσης υπερωριακής εργασίας στους ΟΤΑ. 

3. Την έκτακτη υπερωριακή ανάγκη για την αποκατά¬ 
σταση απρόβλεπτων βλαβών σε απορριμματοφόρο αυ¬ 
τοκίνητα του Δήμου και μεταφορά οδήγηση αυτ/των σε 
διάφορα συνεργεία καθώς και αγορά των απαραίτητων 
ανταλλακτικών κατά τις απογευματινές ώρες για το δ’ τρί¬ 
μηνο του έτους 2004, σύμφωνα με το αριθ. 12052/ 


15.9.2004 έγγραφο του Δ/ντή Τεχνικών Υπηρεσιών του 
Δήμου Καβάλας, αποφασίζουμε: 

Α) Διαπιστώνουμε την έκτακτη υπερωριακή ανάγκη του 
Δήμου Καβάλας για την αποκατάσταση απρόβλεπτων 
βλαβών σε απορριμματοφόρο αυτοκίνητα του Δήμου και 
μεταφορά οδήγηση αυτ/των σε διάφορα συνεργεία, κα¬ 
θώς και αγορά των απαραίτητων ανταλλακτικών κατά τις 
απογευματινές ώρες, για το δ’ τρίμηνο του έτους 2004. 

Β) Καθιερώνουμε έκτακτη υπερωριακή απογευματινή 
εργασία και αργιών, συνολικά για το χρονικό διάστημα από 
1 Οκτωβρίου 2004 έως και 31 Δεκεμβρίου 2004 ως εξής: 

1) Σε τέσσερις (4) υπαλλήλους κλάδου ΔΕ 26 Μηχ/των 
αυτ/των. 

2) Σε ένα (1) υπάλληλο κλάδου ΔΕ 29 Οδηγού αυτ/των. 

3) Σε ένα (1) υπάλληλο κλάδου ΔΕ 30 Τεχνίτη. 

4) Σε ένα (1) υπάλληλο κλάδου ΥΕ 16 Εργάτη Καθαριό¬ 
τητας. 

Η συνολική δαπάνη που προκύπτει για την ανωτέρω 
ανάγκη στον Κ. Α. 1.15.113.1 μέχρι 31.12.2004 ανέρχεται 
στο ποσό των € 6.020 και δεν μπορεί να υπερβεί σε ετήσια 
βάση το ύψος των ετήσιων πιστώσεων του προϋπολογι¬ 
σμού που έχουν γραφεί για την αιτία αυτή με τη δυνατό¬ 
τητα τροποποίησης του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 20 Σεπτεμβρίου 2004 
Ο Δήμαρχος 

ΕΥΣΤΑΘΙΟΣ ΕΡΙΦΥΛΛΙΔΗΣ 

-♦- 

Αριθ. 6/2004 (7) 

Καθιέρωση υπερωριακής απασχόλησης απογευματινής, 
νυκτερινής και εξαιρέσιμων ημερών μονίμου προσω¬ 
πικού του Δήμου για το έτος 2004. 

Ο ΔΗΜΑΡΧΟΣ ΑΞΙΟΥ Ν. ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις της παρ. 10 του άρθρου 12 του Ν. 
2503/97 "Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις" 

2. Τις διατάξεις του άρθρου 15 του Ν. 2592/98 "Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις" που δημοσιεύτηκε στο ΦΕΚ 57Α/18.3.1998 

3. Τις διατάξεις του Ν.3205/03 (ΦΕΚ 297/Α) και την 
αριθμ. 2/72757/0022/31.12.2003 εγκύκλιο του Γενικού 
Λογιστηρίου του Κράτους "Οδηγίες για την εφαρμογή 
των διατάξεων του Ν. 3205/2003" 

4. Την εγγεγραμμένη πίστωση στον Κ.Α.05/113.9 του 
προϋπολογισμού έτους 2004. 

5. Το γεγονός ότι απαιτείται πρόσθετη και υπερωριακή 

απασχόληση του προσωπικού για την κάλυψη των παρα¬ 

κάτω αναγκών του Δήμου : 

α) για την εξυπηρέτηση των κατοίκων Δημοτικών Διαμε¬ 

ρισμάτων και τήρηση των πρακτικών συνεδριάσεων των 
Τοπικών Συμβουλίων κατά τις απογευματινές ώρες, τα 
Σαββατοκύριακα και τις αργίες, την δακτυλογράφηση εγ¬ 
γράφων κ.λ.π. 

β) για την παρουσία των εργαζομένων στις πολύωρες 

απογευματινές και νυχτερινές συνεδριάσεις του Δημοτι¬ 
κού Συμβουλίου και της Δημαρχιακής Επιτροπής 

γ) για την έκδοση αδειών ταφής τα Σαββατοκύριακα και 
τις αργίες 

δ) για την επίδοση φορολογικών δικογράφων και κλή¬ 
σεων στους κατοίκους Δημοτικών διαμερισμάτων 
ε) για τις ανάγκες της ταμειακής υπηρεσίας του Δήμου 
στ) για την ομαλή λειτουργία του ΚΕΠ 
ζ) για την εφαρμογή και υποστήριξη του διπλογραφικού 
λογιστικού συστήματος 

6. Το σύνολο των υπηρετούντων μονίμων υπαλλήλων 
κατά κλάδο που είναι: 

• ΠΕ3 Πολ. Μηχ/κών: ένας (1) υπάλληλος 

• ΠΕ6 Τοπ. Μηχ/κών: ένας (1) υπάλληλος 

• Π Ε9 Γεωπόνων: ένας (1) υπάλληλος 

• ΔΕΙ Διοικητικών: δύο (2) υπάλληλοι 

• ΥΕ1 Κλητήρων θυρωρών: ένας (1) υπάλληλος 

• ΥΕ16 Εργατών : ένας (1) υπάλληλος, αποφασίζουμε: 
Α) ΚΑΘΙΕΡΩΝΟΥΜΕ υπερωριακή, απογευματινή, (μέ¬ 
χρι 22α ώρα) και εξαιρέσιμων ημερών, εργασία πέρα από 
το κανονικό ωράριο, για την κάλυψη εξαιρετικών, απρό¬ 
βλεπτων και έκτακτων αναγκών λειτουργίας των υπηρε¬ 
σιών του Δήμου 1000 ώρες για όλους τους κλάδους των 
υπηρετούντων μονίμων υπαλλήλων. 

Β) Η σχετική δαπάνη που θα προκύψει είναι γραμμένη 
στον προϋπολογισμό του έτους 2004 στον Κ.Α. 05/113.9 
και ανέρχεται στο ποσό των 5.000,00 ΕΥΡΩ. 

Γ) Γιατηνπληρωμήτου προσωπικού που θα ασχολείται, 
θα συντάσσεται ειδικός πίνακας με το σύνολο των ωρών 
και ημερών (αργίες, Σαββατοκύριακα κ.λ.π.) απασχόλη¬ 
σης. Ο πίνακας αυτός θα συνοδεύει το χρηματικό ένταλ¬ 
μα πληρωμής της δαπάνης. 

Η απόφαση αυτή ισχύει έως 31.12.2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στηνΕφημερίδατης Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κύμινα, 25 Φεβρουάριου 2004 
Ο Δήμαρχος 

ΔΗΜΗΤΡΗΣ Μ. ΖΑΚΑΛΚΑΣ 

-♦- 

Αριθ. 28 (8) 

Καθιέρωση υπερωριακής, νυκτερινής και εξαιρέσιμων 
ημερών εργασίας στο μόνιμο προσωπικό του Νομικού 
Προσώπου με την επωνυμία : ΔΗΜΟΤΙΚΟ ΑΘΛΗΤΙΚΌ 
ΚΕΝΤΡΟ ΚΙΛΚΙΣ για το έτος 2004 

Ο ΠΡΟΕΔΡΟΣ 

ΤΟΥ ΔΗΜΟΤΙΚΟΥ ΑΘΛΗΤΙΚΟΥ ΚΕΝΤΡΟΥ ΚΙΛΚΙΣ 
Έχοντας υπόψη: 

1. Τις διατάξεις του άρθρου 16 του Ν. 3205 / 2003 " Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ.., Ο.Τ.Α. κ.λ.π. " άλλες συναφείς διατά¬ 
ξεις (ΦΕΚ297 / Α/ 23.12.2003) σε συνδυασμό με τις δια- 
τάξειςτου άρθρου 8παρ. 15του Ν. 2307/1995 και άρθρου 
15παρ. 1 του Ν. 2592/1998. 

2. Τις διατάξεις της παρ. ΙΟτου άρθρου 12του Ν. 2503/ 
1997 11 Διοίκηση, οργάνωση, στελέχωση της περιφέρειας, 
ρυθμίσεις θεμάτων για την Τοπική Αυτοδιοίκηση και άλ¬ 
λες διατάξεις". 

3. Την υπ’ αριθμ.. 6/2004 απόφαση του Διοικητικού Συμ¬ 
βουλίου του Δημοτικού Αθλητικού Κέντρου Κιλκίς με την 
οποία ορίζεται ότι οι υπάλληλοι του Δημοτικού Αθλητικού 
Κέντρου Κιλκίς μπορούν χωρίς καμία προϋπόθεση να ερ¬ 
γαστούν για απογευματινή υπερωριακή εργασία μέχρι 


εξήντα (60) ώρες μηνιαίως ανά υπάλληλο και κατά τις Κυ¬ 
ριακές και εξαιρέσιμες ημέρες ή κατά τις νυκτερινές 
ώρες, όλες τις ημέρες του μήνα ή σε δωδεκάωρη ή εικο¬ 
σιτετράωρη βάση δεν μπορεί να υπερβούν τις δεκαέξι 
(16) ώρες κατά περίπτωση το μήνα. 

4. Τις υπηρεσιακές ανάγκες του Δημοτικού Αθλητικού 
Κέντρου Κιλκίς, αποφασίζουμε: 

Την έγκριση υπερωριακής απασχόλησης για πέντε (5) 
μόνιμους υπαλλήλους του Δημοτικού Αθλητικού Κέντρου 
Κιλκίς μέχρι συνολικά 3.600 ώρες απογευματινής εργα¬ 
σίας και 960 ώρες για Κυριακές και αργίες, για το έτος 
2004 και εντός των ανωτάτων ορίων που προβλέπουν κα¬ 
τά περίπτωση οι διατάξεις της παρ. 1 του άρθρου 16 του 
Ν. 3205/2003. 

Η σχετική δαπάνη ανέρχεται στο ποσό των 27.500,00 
ΕΥΡΩ περίπου και έχει γραφεί σχετική πίστωση στον προ¬ 
ϋπολογισμό του Δημοτικού Αθλητικού Κέντρου Κιλκίς οι¬ 
κονομικού έτους 2004 στον Κ.Α. 05/113.1. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κιλκίς 20 Σεπτεμβρίου 2004 

Ο Πρόεδρος 
ΔΗΜΗΤΡΙΟΣ ΦΩΤΙΑΔΗΣ 

-♦- 

Αριθ. ΦΓ10/21735 (9) 

Συγκρότηση των Κλιμακίων του Ελεγκτικού Συνεδρίου 
για το δικαστικό έτος 2004 - 2005" 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 
Έχοντας υπόψη : 

1. Τις διατάξεις των άρθρων 7 και 76 του Οργανισμού 
του Ελεγκτικού Συνεδρίου (π.δ. 774/1980), 

2. Τις διατάξεις των άρθρων 13 παρ. 2 του Ν. 2298/1995 
καιδτουΝ. 2741/1999, 

3. Τις 48208/1965, 7818/1979, 5152/1982, 18621/1990 
και 16805/1999 αποφάσεις της Ολομέλειας "περί συστά- 
σεως Κλιμακίων" και 

4. Τις ανάγκες της Υπηρεσίας, αποφασίζουμε: 
Συγκροτούμε τα Κλιμάκια του Ελεγκτικού Συνεδρίου 

για το δικαστικό έτος 2004 - 2005, ως εξής : 

Α' ΚΛΙΜΑΚΙΟ 

Πρόεδρος : Κωνσταντίνος Κανδρής, Σύμβουλος, με 
αναπληρωτές τους Συμβούλους Αντώνιο Τομαρά, Θεο¬ 
χάρη Δημακόπουλο και Βασιλική Ανδρεοπούλου. 
ΠΑΡΕΔΡΟΙ 
Μυλωνά Αγγελική 
Σκεύη Βιργινία 
Μαυρουδή Αγγελική 
Σοφιανού Βασιλική 
Σακελλαρίου Ασημίνα 
ΕΙΣΗΓΗΤΕΣ 
Δουλιανάκη Νεκταρία 
Ρένεση Νικολέτα 
Καρβέλης Ευθύμιος 
Β' ΚΛΙΜΑΚΙΟ 

Πρόεδρος : Ιωάννης Μπαλαφούτης, Σύμβουλος, με 
αναπληρωτές τους Συμβούλους Ηλία Αλεξανδρόπουλο, 
Ευφροσύνη Κραμποβίτη και Νικόλαο Μηλιώνη. 
ΠΑΡΕΔΡΟΙ 

Καββαδία - Κωνσταντάρα Δέσποινα 
Προβίδη Βασιλική 

Παραθύρας Κωνσταντίνος 
Μαυρομμάτη Αργυρώ 
ΚάρκαληςΙωάννης 
ΕΙΣΗΓΗΤΕΣ 
Στίνη Αντιγόνη 
Σταμούλη Κωνσταντίνα 
Σκορδά Ελένη 
Γ ΚΛΙΜΑΚΙΟ 

Πρόεδρος : Αθανάσιος Φρύδας, Σύμβουλος, με ανα¬ 
πληρωτή τη Σύμβουλο Μαρία Ζαγκλιβερινού. 

ΠΑΡΕΔΡΟΙ 
Νικητάκης Αντώνιος 
Ζώη Κωνσταντίνα 
Γναρδέλλη Θεολογία 
ΕΙΣΗΓΗΤΕΣ 
Κούνα Χριστίνα 
Δ' ΚΛΙΜΑΚΙΟ 

Πρόεδρος : Φλωρεντία Καλδή, Σύμβουλος, με αναπλη¬ 
ρωτές τους Συμβούλους Σωτηρία Ντούνη, Κωνσταντίνο 
Κωστόπουλο και Γεωργία Μαραγκού. 

ΠΑΡΕΔΡΟΙ 
Γναρδέλλη Θεολογία 
Εφεντάκης Κωνσταντίνος 
Κρέπης Κωνσταντίνος 
ΕΙΣΗΓΗΤΕΣ 
Βασιλόπουλος Ιωάννης 
Παπαπαναγιώτου Άννα 
Ε' ΚΛΙΜΑΚΙΟ 

Πρόεδρος : Νικόλαος Αγγελάρας, Αντιπρόεδρος, με 
αναπληρωτές τους Συμβούλους Μιχαήλ Ζυμή και Γεωρ¬ 
γία Μαραγκού. 

ΠΑΡΕΔΡΟΙ 
Πουλής Σταμάτιος 
Λεντιδάκης Στυλιανός 
Κατσαρόλης Αντώνιος 
Τόλης Κωνσταντίνος 
Παπαθεοδώρου Ευφροσύνη 
Καραθανασόπουλος Ευάγγελος 
Σεραφή Ευαγγελία 


ΕΙΣΗΓΗΤΕΣ 
Κατσικέρη Ειρήνη 
Βαλληνδράς Γ ρηγόριος 
Ρούλια Ιωάννα 
Καλακίκος Ιωάννης 
Πίσχου Εριέττα 
Δημολιού Ευπραξία 
ΣΤ'ΚΛΙΜΑΚΙΟ 

Πρόεδρος : Ελένη Φώτη, Σύμβουλος, με αναπληρωτές 
τους Συμβούλους Διονύσιο Λασκαράτο και Γαρυφαλλιά 
Καλαμπαλίκη. 

ΠΑΡΕΔΡΟΙ 

Σαντοριναίου Ασημίνα 
Κουλουμπίνη Ευαγγελία - Ελισσάβετ 
Πέππας Δημήτριος 
Τζούμα Δέσποινα 
ΕΙΣΗΓΗΤΕΣ 

Παπαναγοπούλου Γεωργία 
Μποκώρου Αικατερίνη 
Κοκοτσής Δημήτριος 
Ζ' ΚΛΙΜΑΚΙΟ 

Πρόεδρος : Κωνσταντίνος Κώης, Σύμβουλος, με ανα¬ 
πληρωτές τους Συμβούλους Γεώργιο Κωνσταντά και Αν- 
δρονίκη θεοτοκάτου. 

ΠΑΡΕΔΡΟΙ 

Λυκεσά Ελένη 

Τζομάκα Γ εωργία 

Λεβέντη Αργυρώ 

Ρασσιά Χριστίνα 

Πανουτσακοπούλου Αγγελική 

Τσακανίκας Δημήτριος 

ΕΙΣΗΓΗΤΕΣ 

Βόγκας Νικόλαος 

Μιχαλάκη Χρυσούλα 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2004 

Ο Πρόεδρος 
ΚΩΝΣΤΑΝΤΙΝΟΣ ΡΙΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βί.9 γ - θ-ιτιείΙ: \λ/θ5ιτιη51θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΓΟπτ και μέχρι 100 σελίδες σε 5 θυτο προσαυξανόμενη 


κατά 1 θιιγο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οΟ-γοπί διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210- 9472556 ϊπΙθγπθΙ : Κι(Ιρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































